बिहार के चर्चित मुजफ्फरपुर बालिका गृहकांड मामले में सुनवाई करते हुए आज सुप्रीम कोर्ट ने बिहार सरकार से फटकार लगाते हुए पूछा कि आखिर पूर्व मंत्री मंजू वर्मा के पति चंद्रशेखर वर्मा को अभी तक गिरफ्तार क्यों नहीं किया गया? कोर्ट ने इस संबंध में नोटिस जारी कर लिखित जवाब मांगा है. वहीं कोर्ट ने मुख्य आरोपी ब्रजेश को नोटिस जारी करते हुए पूछा कि क्यों न आपको बिहार के बाहर किसी जेल में शिफ्ट कर दिया जाए ?